Digitaliseringsstrategi

Møte I Akersgata 59 – Kommunaldepartementet v/ Gunn Karin Gjul 28.09.2023

Deltakere EB: Tore Baarstad (digitalt) Hilde Walter Moland, Tom Caspersen

Aktuelle punkter å spille inn fra Eidsiva (5 min til rådighet):

* For å unngå digitale klasseskiller og sikre at Norge har en infrastruktur som bærer fremtidens tjenester må Ekom aktørene ha langsiktige og forutsigbare rammebetingelser der de overordnede mål er tydelige. Vi må våge å ha en ambisjon om at alle husstander og bedrifter i landet skal ha fiber og mobil, og gjerne begge deler for å ha kommunikasjon i fred, krise og krig. Målsetningen bør være GBit og vi må sette krav til en bærekraftig utbygging og et lavest mulig klimatrykk i en driftssituasjon.
* Eidsiva har snakket om reguleringstriangelet og det må være balanse i dette slik at vi oppnår en ønsket effekt for aktører som eier og bygger nett, aktører uten nett, og kunder. Videre er det slik at en regulering ikke må komme i et marked som er nasjonalt og har konkurranse på tjenester da dette kan skape ubalanse for de som fortsatt ønsker å investere i infrastruktur.
* Alle tettsteder bør ha redundans og diversitet som et mål. Det er svært sentralt at myndigheter, fylker, kommuner og bredbåndsaktører har et felles begrepsapparat og forståelse for hva dette er. Når det bygges fiber i Norge (for vi er fortsatt ikke ferdige) må dette aldri ble rene priskonkurranser uten at kravene til kvalitet, sikkerhet og redundans får betydning. Da kan vi unngå å løpe etter å bygge «sikre nett». Det kan være en fordel om støttemidler til sikre nett, evt samkjøres med støtte til utbygging av fiber til hjemmet for om mulig få en økt utnyttelse av ressursene.
* Det bør legges til rette for en nasjonal styring og etablering av klokke i ekomnett i fremtiden. Dette er nødvendig for alle mobil operatører, og de som terminerer trafikk. Videre vil dette være nødvendig for neste generasjon av nødnett, samt nødvendig digitalisering og overvåkning av neste generasjons strømnett.
* Myndighetene trenger ende til ende kontroll og forståelse av de digitale verdikjedene, med bakgrunn i større og større makt til tech-gigantene, cyberkriminalitet fra kriminelle og stater og økende kompleksitet på teknologi og systemer. Det vil bli behov for løsninger som også fungerer i krise og krig, altså en viss grad av nasjonal autonomi. Derfor må samfunnets viktigste tjenester produseres i norske datasenter, på norsk jord og med et forutsigbart og norsk eierskap. Man må kunne forstå risiko også i dataoverføringsdimensjonen, med tilsvarende kontroll på fiber, fysisk tilgangskontroll og sikkerhetsklarering av personell der hvor aktivt utstyr opereres.
* Vi må ha en langsiktig plan for utdanning innenfor teknologi, digitalisering, bruk av KI slik at vi evner å ta i bruk alle elementer for et sikkert og effektivt samfunn
* Oppsummert: GBit til alle og Nasjonalt majoritetseierskap til infrastruktur og datasenter

Tom 28.09.2023